Du kan have mulighed for at gå på barselsorlov med barselsdagpenge, selvom du er studerende, hvis du for eksempel opfylder én af nedenstående betingelser. 1. Du arbejder ved siden af uddannelsen og dagen før eller på første dag i orloven ER i beskæftigelse. Det er samtidig et krav, at du har arbejdet mindst 160 timer inden for de seneste 4 måneder før orloven påbegyndes og i mindst 3 af disse måneder har arbejdet mindst 40 timer om måneden. 2. Du holder orlov fra uddannelsen, har afmeldt din SU, er tilmeldt som ledig OG har fået godkendt din dagpengeret forud for den første dag, hvor du ønsker at gå på barsel med barselsdagpenge. Du skal altså opfylde de almindelig betingelser for ret til dagpenge fra a-kassen, inden du kan få barsel med barselsdagpenge. Du skal også huske at informér dit uddannelsessted om orloven. Vær opmærksom på, at det er Udbetaling Danmark der er myndighed på området, og som tager stilling til retten til barselsdagpenge. Det er derfor Udbetaling Danmark, der kan vejlede dig nærmere om reglerne.